Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4469

b) A Görögország és harmadik országok közötti kereskedelemben a közös agrárpolitika keretében alkalmazott lefölözéseket és egyéb importterheket, valamint az export-visszatérítéseket a jelenlegi Közösséggel folytatott kereskedelemben alkalmazandó kompenzációs összegek növelik vagy csökkentik a helyezettől függően. A vámok azonban nem csökkenthetők a kompenzációs összeggel. 4. Azon termékeknél, amelyek tekintetében a közös vámtarifa vámtétele az Általános Vám- és Kereskedelmi Egyezmény alapján lekötött, a lekötést figyelembe kell venni. 5. Az (1) bekezdéssel összhangban valamely tagállam által kivetett vagy nyújtott kompenzációs összeg nem haladhatja meg az ugyanezen tagállam által a legnagyobb kedvezményben részesülő harmadik országokból származó behozatalra kivetett teljes összeget. A Tanács a Bizottság javaslata alapján, minősített többséggel eltérhet ettől a szabálytól, különösen a kereskedelem eltérülésének és a verseny torzulásának elkerülése érdekében. 6. A Tanács a Bizottság javaslata alapján, minősített többséggel – a közös agrárpolitika megfelelő működéséhez szükséges mértékig – eltérhet a 42. cikk (1) bekezdésének első albekezdésétől, olyan termékek esetében, amelyekre a kompenzációs összegek alkalmazandók.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes